‘जन-प्रतिनिधियों’ के हाथों दोनों ही तरह के अफसरों की पिटाई होती रहती है। कभी फ़ाइलों पर क़लम चला कर, कभी सचमुच दौड़ा-दौड़ा कर। यह जांच का विषय है कि दिल्ली के मुख्य सचिव किस तरह के अड़ंगेबाज़ हैं? वे अपनी गांधीगिरी की वज़ह से इस कथित मरम्मत का निशाना बने या अपनी दिमाग़ी दादागिरी की नटबाज़ी करते-करते गिर पड़े? एक मुख्यमंत्री के घर पर एक मुख्य सचिव से विधायकों की तू-तू-मैं-मैं के दर्जनों क़िस्से पता नहीं कितने प्रदेशों में पिछले सत्तर साल में हुए होंगे। लेकिन तब अफ़सरशाही के हल्लाबोल को हवा देने वाले ऐसे पराक्रमी केंद्र की सरकार में नहीं हुआ करते थे।